polyglot-tagger/wikipedia-language-snippets-filtered huggingface dataset:
துடுப்பாட்டத்தில் ஒரு அணித்தலைவர் தங்கள் அணியின் ஆட்டப்பகுதியை முடித்துக்கொள்வதாக அறிவிப்பது அறிவித்தல் என்றும் தங்கள் அணியின் ஆட்டப்பகுதியை விளையாட மறுப்பது விட்டுக்கொடுத்தல் என்றும் அழைக்கப்படுகின்றது. இவை துடுப்பாட்ட விதி 15இன் மூலம் வரையறுக்கப்படுகின்றன. இந்த விதி வரையிட்ட நிறைவுகள் போட்டிகளுக்குப் பொருந்தாது.
ஒரு அணித்தலைவர் தங்கள் ஆட்டப்பகுதி தொடங்குவதற்கு முன்பு விட்டுக்கொடுக்க முடிவெடுக்கலாம். தவிர ஒரு அணி தங்கள் ஆட்டப்பகுதியை விளையாட மறுத்தால் அது விட்டுக்கொடுத்ததாகக் கருதப்படும்.
பையனூர் புனித மோதிராம் அல்லது பையனூர் பவித்திர மோதிரம் என்பது இந்தியர்கள் சில சடங்குகளின் பொழுது அணியும் ஒரு வகையான தங்க மோதிரம் ஆகும் . இந்த புனித மோதிரம் மூதாதையர்களுக்காகச் செய்யப்படும் பித்ரு பலி என்ற சடங்கின் போது அல்லது அந்த நபரின் இறந்த மூதாதையர்களுக்கான பிரார்த்தனையின் போது அணியப்படுகிறது. இந்த மோதிரம் பாரம்பரியமாக தருப்பைப் புல்லால் செய்யப்படுவதாகும். இருப்பினும், நவீன பவித்திர மோதிரம் தங்கத்தால் ஆனது. மோதிரத்தின் வடிவம் தனித்துவமான ஒரு முடிச்சு போல் தோற்றம் தருவதாகும். தற்காலத்தில் செம்பு, ஐம்பொன், வெள்ளி ஆகியவையும் மோதிரம் செய்யப் பயன்படுத்தப்படுகிறது. இறந்த மூதாதையர்களுக்கு சடங்குகள் செய்யும் போது இது வலது மோதிர விரலில் அணியப்படுகிறது.
பையனூர் இந்துக்களின் நம்பிக்கையின்படி, புனித மோதிரத்தை அணிவது பிரம்மா, சிவன் மற்றும் விஷ்ணு என்ற இந்து மதத்தின் மூன்று கடவுள்களின் சக்தியை எழுப்ப முடியும். மோதிரத்தை உருவாக்கியவர் மற்றும் அவற்றை அணிந்த நபர் பின்பற்ற வேண்டிய கடுமையான சடங்குகள் உள்ளன. அவர்கள் எந்த இறைச்சியையும் சாப்பிட முடியாது, மது போன்ற போதைப் பொருட்கள் முற்றிலும் தடைசெய்யப்பட்டுள்ளது. பெண்கள் மாதவிடாய் காலத்தில் மோதிரத்தை அகற்ற வேண்டும்.பையன்னூரில் உள்ள சுப்பிரமண்யர் கோவிலில் புனிதப்படுத்தப்பட்ட பின்னரே வாடிக்கையாளருக்கு இந்த மோதிரம் வழங்கப்படுகிறது.
புனித மோதிரத்தின் தோற்றம் பையனூர் சுப்பிரமண்யர் கோயிலின் வரலாற்றுடன் தொடர்புடையது. இக்கோயிலில் புனித சடங்குகளைச் செய்யும்போது முன்பு தர்பைப்புல்லால் ஆன பவித்ர மோதிரங்கள் பயன்படுத்தப்படன. பின்னர் நீண்ட நாட்கள் நீடித்து இருக்கவேண்டுமென்ற நோக்கத்திற்காக பூசாரிகள் தங்க மோதிரங்களுக்கு மாறினர். ஒரு பாரம்பரிய கைவினைஞருக்கு ஒரு தங்க மோதிரம் செய்ய ஒருநாள் முழுவதும் ஒரு ஆகும். . இந்தப் புனித மோதிரத்தைச் செய்யும் கைவினைஞர் தனது வாழ்நாள் முழுதும் இறைச்சி சாப்பிடவோ, மது அருந்தவோ கூடாது.
புனித மோதிரம் அதன் தனித்துவமான வடிவமைப்பால் தெய்வீக சக்திகளைத் தூண்டக்கூடும் என்று இந்தியர்கள் நம்புகிறார்கள். இதை வலது கையின் மோதிர விரலில் மட்டுமே அணிய முடியும். இந்த மோதிரத்தை அணிந்த ஒரு நபருக்கு அதிக அளவு புத்திசாலித்தனம், மகிழ்ச்சி மற்றும் ஞானம் இருக்கக்கூடும்.
வளையத்தின் வெளிப்புற மேற்பரப்பில் மூன்று கோடுகள் உள்ளன, அவை மனித உடலின் ஐடா, பிங்கலா மற்றும் சுஷும்னா என்றமூன்று நதிகளைக் குறிக்கின்றன: இந்த மூன்று நதிகளின் கலவையானது மனிதர்களில் உள்ள உயிர் சக்தியை அல்லது 'குண்டலினி சக்தியை' எழுப்பக்கூடும்.
உலகம் முழுவதும் உள்ள பல அருங்காட்சியகங்களில் பையனூர் புனித மோதிராம் காட்சிக்கு வைக்கப்பட்டுள்ளது. இந்தியாவின் புகழ்பெற்ற சுதந்திர போராட்ட வீரர் ஸ்ரீ சி.வி. குன்னம்பு இந்த புனித வளையத்தை தயாரிப்பதில் நிபுநத்துவம் பெற்றவராவார்.
'பவித்ரம்' என்ற சொல்லுக்கு 'தூய்மை' அல்லது ‘புனிதம்’ என்ற பொருள். இந்த இரண்டு சொற்களும் இந்தியாவின் கேரள மாநிலத்தின் உள்ளூர் மொழியான மலையாள மொழியிலிருந்து வந்தவை.
யோகாவின் பண்டைய இந்திய ஞானத்தின்படி, மனித உடலில் மூன்று ஆற்றல்கள் உள்ளன, மேலும் இந்த நதிகளின் சீரான ஓட்டம் நபரின் ஆரோக்கியத்தையும் செழிப்பையும் உறுதி செய்கிறது.
இந்த மூன்று நதிகளின் அடிப்பகுதியில் குண்டலினி சக்தி அமைந்துள்ளது, மேலும் இது மனித உடலில் சக்திவாய்ந்த உணர்ச்சிகளைத் தூண்டும்.
சர்வதேச தரவரிசை நிபுணர் குழு அங்கீகாரத்தைப் பெற்ற ஒரே சர்வதேச தரவரிசையாக தரவரிசை இருக்கிறது, மேலும் இது "உலக பல்கலைக்கழகங்களின் கல்வி தரவரிசை" மற்றும் "டைம்ஸ் உலக பல்கலைக்கழங்களின் உயர்கல்வி தரவரிசை"ஆகியவற்றுடன் உலகிலேயே பரவலாக அதிகம் வாசிக்கப்பட்ட மூன்று பல்கலைக்கழக தரவரிசைகளில் ஒன்றாக கருதப்படுகிறது. இருப்பினும், அகநிலை குறிகாட்டிகள் மற்றும் நற்பெயர் கணக்கெடுப்புகளில் அதன் அதிகப்படியான சார்புத்தன்மை காரணமாக இது விமர்சிக்கப்பட்டுள்ளது, இதனால் பல ஆண்டுகளாக ஏற்ற இறக்கமாக இருக்கிறது. தரவரிசை முடிவுகளை உருவாக்கப் பயன்படுத்தப்படும் தரவின் உலகளாவிய நிலைத்தன்மை மற்றும் ஒருமைப்பாடு குறித்தும் கவலை உள்ளது.
கியூஎஸ் உலக பல்கலைக்கழக தரவரிசை என்பது குவாக்கரெல்லி சைமண்ட்ஸ் ஆண்டுதோறும் வெளியிடும் பல்கலைக்கழக தரவரிசையாகும். முன்னதாக இதுடைம்ஸ் உயர் கல்வி-கியூஎஸ் உலக பல்கலைக்கழக தரவரிசை என அழைக்கப்பட்டது. டைம்ஸ் உயர் கல்வி பத்திரிகையுடன் இணைந்து 2004 முதல் 2009 வரை சர்வதேச லீக் அட்டவணைகளை வெளியிட்டனர், அதற்கு முன்பும் இருவரும் தத்தமது சொந்த பதிப்புகளை அறிவித்துக் கொண்டிருந்தனர். 2009க்கு பின்பு நிறுவனம் தனியாகத் தனது முந்தைய தரபரிசோதனை முறையைப் பயன்படுத்தி தரவரிசையைத் தேர்வுசெய்தது, அதே நேரத்தில் டைம்ஸ் உயர் கல்வி தனது தரவரிசையை உருவாக்க ஒரு புதிய முறையைப் பின்பற்றுகின்றது.
அமைப்பு தற்பொழுது உலகளாவிய அளவில் ஒட்டுமொத்த மற்றும் பாட தரவரிசைகளோடு (இது 48 வெவ்வேறு பாடங்கள் மற்றும் ஐந்து பல்வேறு வகையான ஆசிரியப் பகுதிகளை ஆய்வு செய்வதற்கான உலகின் சிறந்த பல்கலைக்கழகங்களின் பெயரைக் கொண்டுள்ளது), மேலும் ஐந்து பிராந்திய அட்டவணைகளை உள்ளடக்கியது (ஆசியா, லத்தீன் அமெரிக்கா, வளர்ந்து வரும் ஐரோப்பா மற்றும் மத்திய ஆசியா, அரபு பிராந்தியம், மற்றும் பிரிக்ஸ் ).
போர்ட் ராக் குகை என்பது அமெரிக்க மாநிலமான ஓரிகானில் மனிதர்கள் வசித்ததற்கான ஆரம்பகால சான்றுகள் கிடைத்த இடம் ஆகும். ஃபோர்ட் ராக் குகையில் 9,000 முதல் 13,000 ஆண்டுகள் பழமையான நன்கு பாதுகாக்கப்பாக இருந்த சாக் பிரஷ் என்னும் காட்டுப் புல்லால் நெய்யப்பட்ட பல செருப்புகளைக் கிடைத்தன. இந்த குகையானது லேக் கவுண்டியில் ஃபோர்ட் ராக் ஸ்டேட் நேச்சுரல் ஏரியாவுக்கு அருகிலுள்ள ஃபோர்ட் ராக்கிலிருந்து சுமார் தொலைவில் அமைந்துள்ளது. ஃபோர்ட் ராக் குகை 1961 ஆம் ஆண்டு தேசிய வரலாற்று அடையாளமாக அறிவிக்கப்பட்டது. மேலும் 1966 ஆம் ஆண்டில் வரலாற்று இடங்களின் தேசிய பதிவேட்டில் சேர்க்கப்பட்டது.
24 மார்ச் 1971 முன்னர் இந்திய அரசு அல்லது அசாம் அரசின் ஆவணங்களைக் கொண்டு தேசிய குடிமக்கள் பதிவேட்டில் பெயரை பதிவு செய்யலாம்.
24 மார்ச் 1971 பிறகு அசாமில் குடியேறிய பிற இந்திய மாநிலத்தவர்கள் மற்றும் அவர்களது வழித்தோன்றல்கள் தேசிய குடிமக்கள் பதிவேட்டில் தங்கள் பெயரை பதிவு செய்யலாம்.
அசாம் மாநிலத்தின் அனைத்து தேயிலைத் தோட்டத் தொழிலாளர்கள் தேசிய குடிமக்கள பதிவேட்டில் பதிவு செய்ய தகுதியுடைவர்கள் ஆவர்.
இதனால் வங்கதேசத்திலிருந்து அகதிகளாக அசாமில் வந்த மக்களில் இந்துக்கள் பலரின் பெயர் விடுபடுவதாக அசாம் மாநில பாரதிய ஜனதா கட்சியினர் கவலை தெரிவித்தனர். இதையடுத்து வெளிநாடுகளிலிருந்து அகதிகளாக வந்த இந்துக்கள், சீக்கியர்கள், பெளத்தர்களை தேசிய குடிமக்கள் பதிவேட்டில் சேர்த்துக் கொள்வது என இந்திய அரசு முடிவெடுத்தது. இதற்கு அசாம் கண பரிசத் உள்ளிட்ட பல கட்சிகளும் எதிர்ப்பு தெரிவித்தன. வெளிநாட்டைச் சேர்ந்த அனைவரையும் வெளியேற்ற வேண்டும் என அந்த கட்சிகள் கோரிக்கை விடுத்து வருகின்றன. ஏற்கெனவே இரண்டு முறை தேசிய குடிமக்கள் பதிவேடு வரைவு பட்டியல் வெளியிடப்பட்டன. இதில் லட்சக்கணக்கானோர் பெயர்கள் விடுபட்டுள்ளதாக புகார் எழுந்துள்ளது. இந்தநிலையில் உச்ச நீதிமன்ற உத்தரவுபடி அசாம் தேசிய குடிமக்கள் பதிவேடு 31 ஆகஸ்டு 2019 அன்று வெளியிடப்பட்டது.
இந்திய விடுதலைக்குப் பின்னர் 1948 மற்றும் 1971 வங்காளதேச விடுதலைப் போரின் போது வங்காள தேசத்திலிருந்து இலட்சக் கணக்கான மக்கள் இந்தியாவில் குறிப்பாக அசாம் மாநிலத்தில் குடியேறினர். சட்டத்திற்கு புறம்பான வங்காள தேசத்தவர்களின் இலட்சக்கணக்கான மக்களின் நுழைவால், அசாம் மக்களின் உரிமைகள் பறிக்கப்படுவதாக உணர்ந்த அனைத்து அசாம் மாணவர்கள் ஒன்றியம் 1979-இல் அசாமில் சட்டவிரோதமாக குடியேறி வாழும் வங்காள தேச மக்களை வெளியேற்ற வேண்டும் எனக்குரல் எழுப்பி ஆறு ஆண்டுகள் தொடர் போராட்டங்கள் செய்தனர்.
அசாமில் வெளிநாட்டவர் எனும் பிணக்கை தீர்க்க இந்திய உச்ச நீதிமன்றம் அறிவுறுத்தலின்படி, அசாமில் மட்டும் தேசிய குடிமக்கள் பதிவேடு தயாரிக்கும் பணியை உச்ச நீதிமன்ற கண்காணிப்புடன் இந்திய அரசு 2013-இல் தொடங்கியது.
1951-ஆம் ஆண்டு தேசிய குடிமக்கள் பதிவேட்டில் இடம் பெற்றவர்கள் அல்லது 1971-ஆம் ஆண்டு மார்ச் 24-ஆம் தேதி நள்ளிரவுக்கு முன்பாக இந்தியாவில் வசித்து, வாக்காளர் பட்டியலில் இடம் பிடித்தவர்கள் மட்டுமே தேசிய குடிமக்கள் பதிவேட்டில் இடம் அளிப்பது என முடிவு எடுக்கப்பட்டது.
தேசிய குடிமக்கள் பதிவேடு இந்தியக் குடிமக்கள் தொடர்பான பதிவுகள் உள்ளடக்கியது. 1951 இந்திய மக்கள்தொகை கணக்கெடுப்பின் போது அசாம் மாநிலத்தில் மட்டும் முதன் முறையாக தேசிய குடிமக்கள் பதிவேடு பராமரிக்கப்பட்டது.பின்னர் தேசிய குடிமக்கள் பதிவேடு அசாம் மாநிலத்தில் தொடர்ந்து பராமரிக்கப்படவில்லை.
காமரூப் மாவட்டம் மற்றும் பார்பேட்டா மாவட்டம் ஆகிய இரு மாவட்டங்களில் முன்னோடித் திட்டமாக தேசிய குடிமக்கள் பதிவேட்டை புதுப்பிக்கும் பணி மீண்டும் 2010-இல் செயல்ப்படுத்தப்பட்டது. இதற்கு பெரும் எதிர்ப்பு கிளம்பவே நான்கு வாரங்களில் இப்பணி நிறுத்தி வைக்கப்பட்டது.
அசாம் மாநிலத்தில் வாழும் இந்தியக் குடிமக்களை கண்டறியவும், அசாமில் சட்டபூர்வமற்ற வாழும் வேற்று நாட்டு குடிமக்கள் மற்றும் அவர்களின் வழித்தோன்றல்களை கண்டறிந்து வெளியேற்றவும், இந்திய உச்ச நீதிமன்றத்தின் ஆனையின் பேரில், 2013-வது ஆண்டு முதல் அசாமில் தேசிய குடிமக்கள் பதிவேடு பராமரிக்கும் பணி துவங்கியது.
இதன் விளைவாக அனைத்து அசாம் மாணவர்கள் ஒன்றியமும், இந்திய அரசு மற்றும் அசாம் மாநில அரசுகளும் இணைந்து, அசாமில் வாழும் வெளிநாட்டவர்களை வெளியேற்றுவது தொடர்பாக 15 ஆகஸ்டு 1985 அன்று இந்தியப் பிரதமர் இராஜீவ் காந்தி முன்னிலையில் அஸ்ஸாம் அக்கார்ட் என்ற ஒப்பந்தம் செய்து கொள்ளப்பட்டது.
2013-இல் இந்திய உச்ச நீதிமன்றம், அசாம் மாநிலத்தில் வாழும் சட்டவிரோத குடியேறிகளை கண்டறிய மீண்டும் தேசிய குடிமக்கள் பதிவேட்டை புதுப்பிக்க வேண்டும் என ஆனையிட்டது. இதனால் 6 டிசம்பர் 2013 முதல் அசாமில் தேசிய குடிமக்கள் பதிவேட்டை புதுப்பிக்கும் கடினமான பணி துவங்கியது.
பின்னர் இவ்வொப்பந்தம் முறிந்ததால் அசாமில் மாணவர்கள் கலவரம் வெடித்தது. தன் விளைவாக 25 மார்ச் 1971 அன்றிலிருந்து அசாமில் வாழும் வங்காள தேசத்தவர்களை கண்டுபிடித்து வெளியேற்ற, அசாமி மட்டும் தேசிய குடிமக்கள் பதிவேட்டை புதுப்பிக்க சட்டப்படி முடிவு எடுக்கப்பட்டது.
ஆங்கரி பேர்ட்ஸ் என்பது 2009 ஆம் ஆண்டு ரோவியோ என்டர்டெயின்மென்ட் உருவாக்கிய புதிர் நிகழ்பட விளையாட்டு ஆகும். சிறகு இல்லாத பறவைகளின் ஓவியத்தால் ஈர்க்கப்பட்டு உருவாக்கப்பட்ட இந்த விளையாட்டு 2009 ஆம் ஆண்டு திசம்பரில் முதன்முதலில் ஐஓஎஸ், மேமோ சாதனங்களுக்காக வெளியிடப்பட்டது.அன்றிலிருந்து 12 மில்லியனுக்கும் அதிகமான விளையாட்டின் பிரதிகள் ஐஓஎஸ் ஆப் ஸ்டோரில் வாங்கப்பட்டுள்ளன. பின்னர் பிற தொடுதிரை அடிப்படையிலான நுண்ணறிபேசிகளுக்காக வடிவமைக்கப்பட்டன. குறிப்பாக ஆண்டிராய்ட், சிம்பியன், விண்டோசு மற்றும் பிளாக்பேரி10 ஆகிய சாதனங்களில் விளையாடுவதற்காக வடிவமைக்கப்பட்டன. 2015 ஆம் ஆண்டு சூலை மாதத்தில் இந்த விளையாட்டின் தொடர்ச்சியான ஆங்கரி பேர்ட்ஸ் 2 ஐஓஎஸ், ஆண்டிராய்ட் இயங்குதளங்களிற்காக வெளியிடப்பட்டது.
ஆங்கரி பேர்ட்ஸ் கதாபாத்திரங்களால் 2016 இல் அனிமேசன் திரைப்படம் மற்றும் தொலைக்காட்சி கேலிச்சித்திரங்கள் வெளியிடப்பட்டுள்ளன. 2014 சனவரி நிலவரப்படி அனைத்து இயங்குதளங்களிலும் ஆங்கரி பேர்ட்ஸ் தொடர்கள் சிறப்பு பதிப்புகள் உட்பட 2 பில்லியனுக்கும் அதிகமான பதிவிறக்கங்கள் செய்யப்பட்டுள்ளன.
மேகா அக்டோபர் 26, 1995 இல் தமிழ்நாட்டில் உள்ள சென்னையில் பிறந்தார். இவர் 2014 இல் ஒரு பக்கா கதை என்னும் திரைபடத்தில் நடித்துத் தனது நடிப்பு தொழில் வாழ்க்கையைத் தொடங்கினார். ஆனால், இந்த திரைப்படம் வெளிவர தாமதாமானதால் 2017 இல் லை என்னும் தெலுங்கு திரைப்படத்தின் மூலம் திரைப்படத்துறையில் அறிமுகமானார். இந்த திரைப்படத்தில் இவர் நடிகர் நித்தின் குமாருக்கு ஜோடியாக சைத்ரா என்ற கதாபாத்திரத்தில் நடித்தார். அதை தொடர்ந்து இயக்குனர் கிருஷ்ண சைதன்யா என்பவர் இயக்கி 2018 இல் வெளியான சல் மோகன் ரங்கா என்ற திரைப்படத்தில் மறுபடியும் நடிகர் நித்தின் குமாருக்கு ஜோடியாக நடித்துள்ளார்.
தற்பொழுது தெலுங்கு மொழித் திரைப்படமான மனு சைத்ரா என்ற திரைபபடத்தில் நடிக்க ஒப்பந்தம் செய்யப்பட்டுள்ளார். இந்த திரைப்படத்தில் புதுமுக நடிங்கர் சிவா கண்டுகுறி என்பவருடன் ஜோடியாக நடிக்கின்றார். அதை தொடர்ந்து யாதும் ஊரே யாவரும் கேளிர் என்ற தமிழ் திரைப்படத்தில் நடிகர் விஜய் சேதுபதிக்கு ஜோடியாக நடிக்க ஒப்பந்தம் செய்யபப்ட்டுள்ளார்.
சேட்டிலைட் சங்கர் என்ற அதிரடித் திரைப்படமான இந்தி மொழித் திரைப்படத்தின் மூலம் பாலிவுட் திரைப்படத்துறையில் அறிமுகமானார். இதில் நடிகர் சூரஜ் பஞ்சோலி என்பவர் சங்கர் என்ற கதாபாத்திரத்தில் நடிக்க அவருக்கு ஜோடியாக பர்மிளா என்ற கதாபாத்திரத்தில் இவர் நடித்துள்ளார்.
மேகா ஆகாஷ் என்பவர் தமிழ் நாட்டை சேர்ந்த தமிழ்த் திரைப்பட நடிகை ஆவார். 2017 இல் இருந்து லை , வந்தா ராஜாவாதான் வருவேன் , பேட்ட போன்ற தெலுங்கு, தமிழ் மற்றும் இந்தி மொழித் திரைப்படங்களில் பணியாற்றி வருகிறார்.
பசும்பிடி வகுளம் பல்லினர்க்காயா' என்றார் குறிஞ்சிக் கபிலர் பல்லினர்க்காயா என்பதற்கு நச்சினார்க்கினியர் பல கொத்துக்களை உடைய காயாம்பூ' என்று உரை கூறினார். காயாம்பூச் செடியைச் சிறுபுதர் எனலாம். இது கொத்துக் கொத்தாகப் பூக்கும். பூக்கள் மிக அழகிய பளபளப்பான நீல நிறமுள்ளவை. மலரின் அகவிதழ்களுக்கடியில் செந்நிறம் இருக்கும். இச்செடி பூத்திருக்கும் காட்சியை இடைக்காடனார் இரண்டு அகநானுாற்றுப் பாடல்களில் சித்திரிக்கின்றார். முல்லை நிலத்தில் நல்ல மழை தொடங்கியுள்ளது. பெயல் பெய்து கழிந்த வைகறைப் பொழுதில் முன்னாள் பூத்த நீலக் காயா மலர்கள் விழுந்துள்ளன. மழையைக் கண்டு மண்ணிலிருந்து வெளிப்படும் தம்பலப் பூச்சி எனப்படும் மூதாய்ப் பூச்சிகள் அவற்றினிடையே குறுகுறு என ஊர்ந்து செல்கின்றன. நீல மலர்களிடையே சிவந்த மூதாய்ப் பூச்சிகள் தோன்றும் காட்சி. மணிமிடை பவளம் போல அணிமிக இருந்ததென்கிறார் புலவர்.
இந்த மரமானது பாறை மண்ணில் வளரக்கூடியது. ஆண்டுக்கு ஒன்று அல்லது இரண்டு முறை பூக்கும். இதன் கனியானது ஒரு சென்டிமீட்டர் நீளமும் பச்சை நிறமும் கொண்டதாக இருக்கும். இது பழுக்கும்போது சிவப்பு நிறமாகவும், பின்னர் கருப்பு நிறமாகவும் மாறும். இந்த மரம் மெல்லிய பட்டையைக் கொண்டது, எனவே இது சில நேரங்களில் மலாய் மொழியில் "மெல்லிய தோல்" என்ற பொருள்படும் நிபிஸ் குலிட் என்றும் அழைக்கப்படுகிறது. இந்த மரம் ஒரு அலங்காரத் தாவரமாகவும், கட்டுமானப் பொருளாகவும் பயன்படுத்தப்படுகிறது. இதன் தண்டு வலியது. விறகாகப் பயன்படும். வறண்ட பசிய இலைக் காடுகளில் வளர்கிறது. 4500 அடி உயரம் வரையிலான மலைப் பாங்கிலும் வளரும்.
காயா பூத்திருக்கும் நிலையில் மயிற்கழுத்து போன்று பளபளப்பான நீலநிறமாக இருக்கும். இதன் மலரின் அகவிதழ்களுக் கடியில் செந்நிறம் காணப்படும்.பெயல் பெய்து கழிந்த வைகறைப் பொழுதில் முன்னாள் பூத்த இதன் மலர்கள் உதிர்ந்து கிடக்கும். மழையின் தண்மை கண்டு வெளிப்படும் 'தம்பலப் பூச்சி' எனப்படும் செந்நிறமான மூதாய்ப்பூச்சி, குறுகுறுவென அங்குமிங்கும் ஒடித் திரியும். இக்காட்சி, மணிமிடை பவளம் போல அணி மிக இருந்தது என்கிறார் புலவர். அகநானுாற்றில் மணிமிடை பவளம் என்ற சொற்றொடர் நித்திலக்கோவை'ப் பகுதியில் அமைந்துள்ளவாறு.
காயா, பூவை என்பது இந்தியாவை பூர்வீகமாகக் கொண்ட ஒரு சிறிய பசுமையான மரமாகும். குறிப்பாக இந்தியாவில் குறிப்பாக கருநாடகம், ஆந்திரப் பிரதேசம், தமிழ்நாடு, உள்ளிட்ட மாநிலங்களை பெரும்பான்மையாக கொண்ட தக்காணப் பீடபூமி பகுதியியலும், தாய்லாந்து மற்றும் போர்னியோவின் சில பகுதிகளில் காணப்படுகிறது. இதன் பொதுவான பெயர்களாக காயாம், , ஏர், , போன்றவை அடங்கும்.
காயாம்பூ இற்றை நாளில் காசாம்பூ என வழங்கப்படுகிறது. இதன் கருநீலநிறம் கண்ணுக்கிடும் அஞ்சனம் போன்றது. இதற்கு அஞ்சனி, காசை வச்சி என்ற பெயர்களை நிகண்டுகள் சூட்டுகின்றன. சங்க இலக்கியத்தில் இதன் மற்றொரு பெயர் பூவை என்பதாகும். பூவை என்னும் சொல், நாகணவாய்ப்புள்ளையும் காயாவையும் குறிக்கும். பறக்கும் இப்புள்ளினத்தினின்றும் பிரித்துக் காட்டுதற்கு இதனைப் பறவாப்பூவை என்றார் கடுவன் இளவெயினனார்.
இதன் இலைகள் தோல்போன்று தடிமனாக இருக்கும். இந்த மரமானது குளுக்கோசைடுகள், பிசின்கள், வண்ணமயமான நிறமிகள், பசைகள், மாப்பொருள் மற்றும் மாலிக் அமிலம் போன்றவை உள்ளன. மேலும் இது அலுமினியம் நிறைந்தது. இதிலிருந்து மஞ்சள் வண்ண சாயத்தை பிரித்தெடுக்கலாம். இதன் இலைகள் மற்றும் வேர்கள் இரத்தக்கழிசல், துவர்ப்பு போன்றவற்றுக்கான மருந்தாகவும் பயன்படுத்தப்படுகிறது.
காயா என்னும் புதர்ச்செடியைக் 'காயா' எனக் கபிலரும் 'பூவை' எனச் சீத்தலைச் சாத்தனாரும் , 'பறவாப் பூவை' எனக் கடுவன் இளவெயினனாரும் அழைப்பர்.
தொலுயீன், அசிட்டோன் மற்றும் பிற கரிம நீராவிகளைக் கண்டறிவதற்கான வாயு உணரி மின்முனைகளுக்கான பொருட்களாகப் பயன்படுத்த கோபால்ட் ஆக்சைட்டின் வெற்று நுண் கோளங்கள் ஆராயப்பட்டுள்ளன .
ஐதரசன், நைட்ரசன் ஆக்சைடுகளை உணரவும் ஒற்றை சுவர் கார்பன் நுண்குழாய்களில் நிலைநிறுத்தப்பட்ட கோபால்ட் ஆக்சைடு நுண் துகள்கள் ஆராயப்பட்டுள்ளன. வாயு மற்றும் ஆக்சைடு இடையேயான வினைத்திறனையும், அடிமூலக்கூறுடன் கொண்டுள்ள மின் இணைப்பையும் இந்த பயன்பாடு சாதகமாக்கிக் கொள்கிறது. . நைட்ரசன் ஆக்சைடு எலக்ட்ரான் ஏற்பிகளாக ஆக்சைடுடன் வினைபுரிந்து மின்முனையின் மின் தடையை குறைக்கின்றன. அதேபோல ஐதரசன் எலக்ட்ரான் வழங்கியாக ஆக்சைடுடன் வினைபுரிந்து மின்முனையின் மின் தடையை அதிகரிக்கிறது.
உலோக ஆக்சைடு வெற்றுக் கோளங்களின் ஒரு-குடுவை நீர் வெப்ப தொகுப்புவினை 100-200. செல்சியசு வெப்பநிலையில் கார்போவைதரேட்டுகள் மற்றும் உலோக உப்புகள் நீரில் கரையத் தொடங்குகின்றன. இவ்வினையில் உலோக அயனிகள் நீர்மறுப்புக் கூடுடன் ஒருங்கிணைக்கப்பட்டு கார்பன் கோளங்கள் உருவாகின்றன. கார்பன் உள்ளகங்கள் வெப்ப்ப்படுத்துதல் மூலம் அகற்றப்பட்டு, வெற்று உலோக ஆக்சைடு கோளங்களை விட்டு விடுகின்றன.
கோபால்ட் ஆக்சைடு நுண்துகள்கள் என்பவை நுண்துகள்களாக காணப்படும் கோபால்ட் ஆக்சைடை குறிக்கும். இத்துகள்கள் வெவ்வேறு அளவுகளில் வெவ்வேறு வடிவ படிகக் கட்டமைப்புகளில் இருக்கின்றன. பொருளறிவியல் மற்றும் மின் கல ஆய்வுகளில் இது பெரிதும் பயன்படுத்தப்படுகிறது. இலித்தியம்-அயனி மின்கலன்களிலும் மின்னணுவியல் வாயு உணரிகளிலும் கோபால்ட் ஆக்சைடு நுண்துகள்கள் சிறப்பான பயன்பாடுகளைக் கொண்டுள்ளது .
கார்போவைதரேட்டுடன் உலோக உப்பு செறிவு, வினை ஊடகத்தின் வெப்பநிலை, அழுத்தம் மற்றும் அளவு மற்றும் தொடக்க உப்புகளின் நேர்மின் அயனிகள் ஆகியவற்றை மாற்றுதல் மூலம் கூட்டின் மேற்பரப்பு மற்றும் தடிமனை திறமையாகப் பயன்படுத்தலாம். செயல்முறைக்கான நிறைவு நேரம் மணிநேரத்திலிருந்து நாட்கள் வரை கூட மாறுபடும்.
கோபால்ட் ஆக்சைடு நானோ துகள்கள் எளிதாக உயிரணுக்களுக்குள் நுழைவதைக் கண்டறிந்துள்ளனர். அதிவெப்பச் சிகிச்சை, மரபணு சிகிச்சை மற்றும் மருந்து விநியோகப் பயன்பாடுகளுக்கு இப்பண்பு சிறப்பாக செயல்பட வழிவகுக்கும். இருப்பினும், அவற்றின் நச்சுத்தன்மை ஒரு தடையாக இருப்பதை கடக்க வேண்டியுள்ளது.
இலித்தியம் அயனி மின்கலன்களின் எதிர்மின் முனைகள் பெரும்பாலும் கோபால்ட்டு, நிக்கல் அல்லது இரும்பு ஆக்சைடுகளால் ஆனவையாகும். இவை அவற்றின் மூலக்கூறு கட்டமைப்பில் நுண் குழாய்கள் போல இலித்தியம் அயனிகளை உடனடியாகவும் தலைகீழாகவும் இணைத்துக்கொள்ள முடியும்.
நேர்மின் முனையின் பரிமாண நிலைத்தன்மையை மேம்படுத்துவதற்கும், இலித்தியம் மின்சுமை ஏற்ற இறக்க செயல்முறையின்போது துகள்கள் திரட்டப்படுவதை தடுக்கவும் கோபால்ட் ஆக்சைடு துகள்கள் கிராபீன் போன்ற அடி மூலக்கூறுகளின் மேல் நிலைநிறுத்தப்படலாம்.
உர்பா நகருக்கு அருகிலுள்ள சுண்ணாம்பு பீடபூமியின் மேல் "கோபெக்லி டெபே" என்று துருக்கியில் அழைக்கப்படும் மலை உச்சியில் 20 க்கும் மேற்பட்ட கல் வட்ட அடைப்புகளைக் கண்டுபிடித்தார். அவற்றில் மிகப்பெரியது 20 மீ விட்டம் கொண்டதாக இருந்தது. அதன் மையத்தில் 5.5 மீ உயரமுள்ள இரண்டு செதுக்கப்பட்ட தூண்கள் நின்று கொண்டிருந்தன. கோபெக்லி டெபே என்றால் பெருவயிறு மலை என்று துருக்கிய மொழியில் பொருள். செதுக்கப்பட்ட கல் தூண்கள் கைகள் கட்டப்பட்ட மனித உருவத்தைக் கொண்டிருந்தன. அவை 10 டன்வரை எடை கொண்டவை. அது விலங்குகள் பழக்கப்படுத்தப்படாத காலம். பாண்டங்கள் கண்டுபிடிக்கப்படாத, உலோகக் கருவிகள் இல்லாத காலம். அப்படியொரு காலத்தில் இத்தகைய பிரமாண்டமான கட்டுமானத்தை உருவாக்குவது மக்களுக்கு மிகப்பெரிய, தொழில்நுட்ப ரீதியில் சவாலாக இருந்திருக்க வேண்டும்.
பெருவயிறு மலை ( , , கோபெக்கிலி தெப்பே என்றால் துருக்கி மொழியில் பெருவயிறு மலை என்று பொருள்) என்பது துருக்கியின் தென்கிழக்கு அனதோலியா பிரதேசத்தில் உள்ள ஒரு கற்காலத் தொல்பொருள் தளமாகும். இத்தளம், மட்பாண்டத்திற்கு முந்தைய புதிய கற்காலத்தில், அதாவது கி.மு. 10,000 முதல் கி.மு. 8,000 வரை, அப்பகுதி மக்களின் சமூக, சமயச் சடங்குகளுக்கான இடமாக விளங்கியது. சான்லியூர்பா மாகாணத்தில் உள்ள ஓரென்சிக் நகரத்திற்கு வடகிழக்கே 12 கிமீ மீட்டர் தொலைவில், 15 மீட்டர் உயரமும், 300 மீட்டர் சுற்றவளவும் கூடிய பெறுவயிறு மலை, கடல் மட்டத்திலிருந்து 760 மீட்டர் உயரத்தில் உள்ளது. 2008-இல் யுனெஸ்கோ நிறுவனம் இத்தளத்தை உலகப் பராம்பரியக் களமாக அறிவித்தது.
பெருவயிறு மலையில் இரண்டாம் காலக் கட்டமானது மட்பாண்டத்திற்கு முந்தைய புதிய கற்காலம் காலத்தியதாகும். இக்காலத்திய இங்கு நிறுவப்பட்டிருந்த மெருகூட்டப்பட்ட சிறு சுண்ணாம்புக்கல் தூண்களால் நிறுவப்பட்ட அறைகளும், தரை தளங்களும் பின்னர் சிதிலமடைந்தது. பெருவயிறு மலையின் தொல்லிய மேட்டை முதலில் 1996-இல் ஜெர்மானிய தொல்லியல் அறிஞர்கள் அகழ்வாய்வு செய்தனர்.
பெருவயிறு மலைத் தொல்லியல் மேட்டின் முதல் கட்டத்தில் மட்பாண்டத்திற்கு முந்தைய புதிய கற்காலம் காலத்தில், உலகின் முதல் பெருங்கற்காலத்திய வட்ட வடிவக் கற்தூண்கள் வடிவத்தில் நிறுவிப்பட்டதை அகழ்வாய்வுவில் கண்டுபிடிக்கப்பட்டது.
மட்பாண்டத்திற்கு முந்தைய புதிய கற்காலம் முதல் மட்பாண்டத்திற்கு முந்தைய புதிய கற்காலம் வரை மக்கள் இத்தொல்லியல் மேட்டில், தங்களின் சமூக மற்றும் சமயச் சடங்குகள் செய்யும் இடமாகக் கொண்டிருந்தனர்.
பெருவயிறு மலை தொல்லியல் களத்தில் கிடைத்த 200 கற்தூண்களில், 20 கற்தூண்கள் ஒவ்வொன்றும் 6 மீட்டர் உயரமும், 10 டன் எடையும் கொண்டுள்ளது. இக்கற்தூண்கள் ஒவ்வொன்றும் படுகைப்பாறைகளில் பொருத்தப்பட்டுள்ளது.
2018 ஆம் ஆண்டில், யுனெஸ்கோ உலக பாரம்பரியப் பதிவேட்டில் கோபெக்லி டெபே சேர்க்கப்பட்டது. மேலும் துருக்கிய சுற்றுலாத்துறை 2019 ஆம் ஆண்டை "கோபெக்லி டெபே ஆண்டு" என்று அறிவித்தது.
2002 ஆம் ஆண்டில் நிறுவப்பட்ட அலெக்சாந்திரியா நூலகம் எகிப்து நாட்டின் அலெக்சாந்திரியா நகரில் நடுநிலக்கடலின் கரையில் அமைந்த ஒரு முக்கியமான நூலகமும், பண்பாட்டு மையமும் ஆகும். இது அழிந்துபோன பழங்கால அலெக்சாந்திரியா நூலகத்தின் நினைவாகவும், பழைய கல்விக்கான மையம் வெளிப்படுத்திய விளக்கத்தையும், கல்வித் திறனையும் புதுப்பிப்பதற்கான முயற்சியாகவும் உருவாக்கப்பட்டது. பழைய நூலகத்தை மீள்விக்கும் எண்ணம் 1974 ஆம் ஆண்டில், அலெக்சாந்திரியாப் பல்கலைக்கழகத்தால் நியமிக்கப்பட்ட ஒரு குழு புதிய நூலகக் கட்டிடம் ஒன்றைக் கட்டுவதற்கு நிலம் வாங்கியபோது உருவானது. கட்டுமான வேலைகள் 1995 ஆம் ஆண்டில் தொடங்கின. 220 மில்லியன் ஐக்கிய அமெரிக்க டாலர்கள் செலவிட்ட பின்னர் 2002 ஆம் ஆண்டு ஒக்டோபர் 16 இல் நூலகம் முறைப்படி திறக்கப்பட்டது. 2010 ஆம் ஆண்டில் பிரான்சின் தேசிய நூலகம் 500,000 நூல்களைக் கொடையாக வழங்கியது. இந்த நன்கொடை அலெக்சாந்திரியா நூலகத்தை உலகின் ஐந்தாவது பெரிய பிரெஞ்சு மொழி நூலகம் ஆக்கியது.
இந்த நூலகத்தில் 8 மில்லியன் நூல்களை வைப்பதற்கான தட்டு அடுக்கு வசதிகள் உள்ளன. இதன் முதன்மை வாசிப்பு மண்டபம் 20,000 சதுரமீட்டர் பரப்பளவு கொண்டது. இங்கே ஒரு மாநாட்டு மையம்; நிலப்படங்கள், பல்லூடகங்கள், பார்வைக் குறைபாடு கொண்டோருக்கான வசதிகள், இளைஞருக்கும் சிறுவருக்குமான வசதிகள் ஆகியவற்றை உள்ளடக்கிய சிறப்பு நூலகங்கள்; நான்கு அருங்காட்சியகங்கள்; தற்காலிகக் கண்காட்சிகளுக்கான நான்கு கலைக்கூடங்கள்; 15 நிரந்தரக் கண்காட்சிகள்; ஒரு கோளரங்கம்; கையெழுத்துப் படிகளைப் பாதுகாக்கும் ஒரு ஆய்வுகூடம் என்பன உள்ளன. இந்த நூலகத்தின்மீது இரண்டு கோணங்களில் இருந்து விமர்சனங்கள் வருகின்றன. தற்கால எகிப்து இதன் செலவுகளைத் தாங்கிக்கொள்ள முடியாது என்பது பலருடைய கருத்து. தணிக்கைகள் நூலகத்தின் சேகரிப்புக்களைப் பாதிக்கக்கூடும் என்பதும் சிலரது கருத்தாக உள்ளது. சேகரிப்புக்களுக்குப் பணம் செலவு செய்வதற்குப் பதிலாக இதன் கட்டிடங்களில் தேவைக்கும் மேலாகப் பணம் செலவிடப்பட்டிருக்கிறது என்பதும் ஒரு விமர்சனம் ஆகும்.
இது செந்நெறி அரபு, ஆங்கிலம், பிரெஞ்சு ஆகிய மொழிகளில் சேகரங்களைக் கொண்ட மும்மொழி நூலகமாகச் செயற்படுகின்றது. இது, துனீசியா, அல்சீரியா, மொரோக்கோ ஆகிய நாடுகளின் நூலகங்களைப் பின் தள்ளி, மத்திய கிழக்கு, வட ஆப்பிரிக்கப் பகுதிகளில் மிகக் கூடிய பிரெஞ்சு நூல் சேகரங்களைக் கொண்ட நூலகமாக விளங்குவதுடன் ஆப்பிரிக்காவின் முக்கியமான பிரெஞ்சு நூலகமாகவும் இது உள்ளது.
ஹவேலி அமைப்பில் மூன்று மாடியைக் கொண்டு அது கட்டப்பட்டது காந்தியின் கொள்ளுத் தாத்தாவான, ஸ்ரீ ஹர்ஜீவன் ராய்தாஸ் காந்தியால் ஏறத்தாழ இருநூறு வருடங்களுக்கு முன் வாங்கப்பட்டது. ஒரு உள்ளூர் பெண்மணியிடமிருந்து பதினேழாம் நூற்றாண்டில் இது வாங்கப்பட்டிருந்தது, பின்னர் மேல் மாடிகள் அடுத்தடுத்து கட்டப்பட்டன. காந்தியின் தந்தை கரம்சந்த், மாமா, துளசிதாஸ் மற்றும் தாத்தா உத்தமசந்த் ஆகியோர் இந்த வீட்டில்தான் வாழ்ந்தனர். இவர்கள் , போர்பந்தர் சமஸ்தானத்தின் ஜெத்வா ராஜ்புத் ஆட்சியாளர்களுக்கு பிரதமர்களாக இருந்தவர்கள் ஆவர்.
புதிய கட்டடம் மற்றும் கவர்ச்சிகரமான கீர்த்தி மந்திர் ஆகியவற்றிற்கான 1947 ஆம் ஆண்டில் காந்தியின் வாழ்ந்த காலத்தில் ஸ்ரீ தர்பார் கோபால்தாஸ் தேசாய் என்பவரால் அடிக்கல் நாட்டப்பட்டது. மகாத்மா காந்தியின் இந்த தேசிய நினைவுச்சின்னத்தை நிர்மாணித்த முழு பெருமையும் பிரபல தொழிலதிபர் நஞ்சிபாஹி காளிதாஸ் மேத்தாவைச் சேரும். அவர் ஒரு நினைவுச்சின்னத்தை கட்டும் யோசனையை ஆரம்பித்தது மட்டுமன்றி, முழு பணத்தையும் மூதாதையர் வீட்டை வாங்குவதற்கும், கீர்த்தி மந்திர் என்ற புதிய வளாகத்தை உருவாக்குவதற்கும் நன்கொடை அளித்தார். .
கீர்த்தி மந்திரின் மையத்தில் மகாத்மா காந்தி மற்றும் கஸ்தூர்பாவின் வாழ்க்கை அளவிலான ஓவியங்கள் அருகருகே வைக்கப்பட்டுள்ளன. காந்தி தன்னைகடவுளாக மாற்றக்கூடாது என்று விரும்பியதால் அவரது விருப்பங்களைக் காப்பாற்றும் விதமாக அங்கு மலர் மாலைகள் அணிவிக்கப்படுவதில்லை. அவரது வாழ்க்கையையும் பிரசங்கங்களையும் குறிக்கும் 'உண்மை' மற்றும் 'அகிம்சை' என்ற நல்ல சொற்கள் அவர்களின் கால்களுக்கு அருகில் பொறித்து வைக்கப்பட்டுள்ளன.
வலதுபுறத்தில் மகன்லால் காந்தி மற்றும் மகாதேவ் தேசாய் ஆகியோரின் நினைவுச் சின்னங்களாக இரண்டு அறைகள் உள்ளன, இடது புறத்தில் உள்ள அறை அருங்காட்சியகத்தின் காட்சியமாக செயல்படுகிறது. இந்த மூன்று அறைகளில் காதிபந்தரின் கலைப்பொருள்கள் உள்ளன. நூல் விற்பனை மையம், அலுவலக அறை மற்றும் வரவேற்பு மண்டபம் ஆகியவை இங்கு உள்ளன. கஸ்தூர்பா-மஹிலா நூலகம் கீர்த்தி மந்தீரில் அமைந்துள்ளது .
இந்த நினைவுச்சின்னத்தின் நிறைவுப்பணி 1950 இல் நிறைவடைந்தபோது காந்தி உயிருடன் இல்லை, இந்த நினைவுச்சின்னத்திற்கு கீர்த்தி மந்திர் என்று பெயரிடப்பட்டது, அப்போது உள்துறை அமைச்சராக இருந்த சர்தார் வல்லபாய் படேல் இதனை பொதுமக்களுக்காக 1950 மே 27 அன்று திறந்து வைத்தார். பின்னர் இந்த அழகான நினைவுச்சின்னம் இந்திய மத்திய அரசிடம் ஒப்படைக்கப்பட்டது.
காந்தியின் 79 ஆண்டு ஆயுட்காலத்தைக் குறிக்கும் வகையில் இதன் உயரம் 79 அடிக்கு அமைக்கப்பட்டது. கீர்த்தி மந்திர் நினைவுச்சின்னம் இந்து, பௌத்தம், சமணம், பார்சி கோயில், சர்ச் மற்றும் மசூதி ஆகிய ஆறு மதங்களின் மத ஒருங்கிணைப்பின் அடையாளமாகும். இது அனைத்து மதங்களின்மீது காந்தி கொண்டிருந்த மரியாதையைக் குறிக்கிறது.
கீர்த்தி மந்திரின் கட்டிடக்கலை முழுவதையும் போர்பந்தரில் வசிக்கும் ஸ்ரீ ப்ருஷோத்தம்பாய் மிஸ்திரி மேற்கொண்டார். அவர் பகல் மற்றும் இரவு பாராது பணியாற்றி இரண்டு வருட கால எல்லைக்குள் இதன் கட்டுமானத்தை நிறைவு செய்தார்.
கீர்த்தி மந்திர், போர்பந்தர் இந்தியாவின் குஜராத்தின் போர்பந்தர் நகரில் அமைந்துள்ள மோகன்தாஸ் கரம்சந்த் காந்தி மற்றும் கஸ்தூர்பா காந்தி ஆகியோரின் நினைவாக அமைக்கப்பட்டுள்ள நினைவு இல்லமாகும்.